Must Kast

Must Kast on projektiteater, mis tegutseb põhikohaga Tartus Genialistide Klubis. Musta Kasti teatrijuht on Merilyn Elge ja juhatusse kuuluvad lisaks temale Kaija M Külm, Birgit Landberg, Jaanika Tammaru ja Kaarel Targo.  

Must Kast loob teatrit täiskasvanutele, noortele ja lastele. Must Kast loob peamiselt sõnateatrit, mida iseloomustab füüsilisus, musikaalsus ning ainulaadne ansamblimäng.   

Musta Kasti asutasid 27. märtsil 2014 Tartu Ülikooli Viljandi Kultuuriakadeemia etenduskunstide osakonna teatrikunsti eriala 10. lennu üliõpilased (Silver Kaljula, Mihkel Kallaste, Kaija M Kalvet, Märt Koik, Birgit Landberg, Liina Leinberg, Fatme Helge Leevald, Kristjan Lüüs, Lauri Mäesepp, Laura Niils, Lennart Peep, Rauno Polman, Sander Rebane, Jaanika Tammaru, Karl Edgar Tammi, Kaarel Targo, Kristo Veinberg). Hiljem on teatriga seotud olnud palju teisigi teatriprofessionaale. 

 Lavastused 
 "Jäljed meie vahel" (lavastaja Taavi Tõnisson, esietendus 13.8.2025 Genialistide Klubis)
 "Stseenid ühest abielust Ingmar Bergmani tekstile ja ühest spordivõistlusest John Cage’i muusikale" (lavastaja Peeter Volkonski, esietendus 25.7.2025 Tartu Ülikooli staadionil)
 "Tükk maad" (lavastaja Kaili Viidas, esietendus 11.4.2025 Jakob Hurda saalis Eesti Rahva Muuseumis)
 "Hing kurgus" (lavastaja Taago Tubin, esietendus 23.5.2024 Genialistide Klubis)
 "Surm" (lavastaja Birgit Landberg, esietendus 1.12.2023 Genialistide Klubis)
 "Luikede järved" (lavastajad Katrin Pärn ja Janek Savolainen, esietendus 1.8.2023 Luke mõisapargis)
 "Lilli" (lavastaja Kaija M Külm, esietendus 8.3.2023 Genialistide Klubis)
 "Kolm õde" (lavastaja Ingomar Vihmar, esietendus 4.3.2022 Genialistide Klubis)
 "Alina" (lavastaja Kaija M Kalvet, esietendus 10.12.2021 Genialistide Klubis)
 "Pidu katku ajal" (lavastaja Birgit Landberg, esietendus 23.7.2021 Eesti Maanteemuuseumis)
 "Carmen" (lavastaja Peeter Volkonski, esietendus 26.11.2020 Paide Muusika- ja Teatrimajas)
 "Memm" (lavastaja Maret Tamme, esietendus 12.9.2020 Genialistide Klubis)
 "Sada sekundit südaööni" (lavastaja Kaija M Kalvet, esietendus 2.7.2020 Ülemiste Citys)
 "Evolutsiooni revolutsioon" (lavastaja Birgit Landberg, esietendus 5.12.2019 Genialistide Klubis)
 "5 граммов" ("5 grammi") (lavastaja Silver Kaljula, esietendus 29.4.2019 Lindakivi Kultuurikeskuses)
"Ernesto küülikud" (lavastaja Kaija M Kalvet, esietendus 3.3.2019 Tartu Saksa Kultuuri Instituudis)
"Caligula" (lavastaja Lennart Peep, esietendus 8.11.2018 Genialistide Klubis)
"Mowgli" (lavastaja Birgit Landberg, esietendus 13.7.2018 Eesti Maanteemuuseumis)
"Prohvet" (lavastaja Kaija M Kalvet, esietendus 16.3.2018 Genialistide Klubis)
"Kaksismaa/Kaksoismaa" (lavastaja Anni Mikkelsson (Meriteatteri), esietendus 21.06.2017 ERMi Viinaköögis)
 "Peks mõisatallis" (lavastaja Birgit Landberg, esietendus 24.2.2017 Genialistide Klubis)
 "Röövel Rumcajs" (lavastaja Lennart Peep, esietendus 2.3.2017 Teatri Kodus)
 "Kangelased" (lavastaja Peeter Volkonski, esietendus 7.11.2016 Vilde Lokaalis)
 "Avameelselt arvamisest" (lavastaja Lennart Peep, esietendus 15.9.2016 Genialistide Klubis)
 "Nornide mängud" (lavastaja Jaanika Juhanson, esietendus 3.7.2016 Raadi Lennukiangaaris)
 "Jõud" (lavastaja Kaija M Kalvet, esietendus 10.5.2016 Genialistide Klubis)
 "Müür" (lavastaja Jaanika Tammaru, esietendus 27.3.2016 Genialistide Klubis)
 "Võõrana põhjala kõrbes" (lavastaja Lennart Peep, esietendus 15.2.2016 Genialistide Klubis)
 "Padjatäis päikest" (lavastaja Lennart Peep, esietendus 13.12.2015 Tartu Uue Teatri proovisaalis)
 "Persona" (lavastaja Kaija M Kalvet, esietendus 08.11.2015 Genialistide Klubis)
 "5 grammi sisemist rahu" (lavastaja Silver Kaljula, esietendus 18.10.2015 Genialistide Klubis)
 "Tanknaine/Laevatüdruk" (lavastaja Jaanika Tammaru 29.9.2015 Genialistide Klubis)
 "Woman Like A War Machine" (lavastaja Jaanika Tammaru, esietendus 28.9.2015 Genialistide Klubis)
 "Õhupallid" (lavastaja Kaija M Kalvet, esietendus 20.9.2015 Tartus, Genialistide Klubis)

 Koolitööna sündinud lavastused 
 "Juunituur" (lavastaja Kaija M Kalvet, esietendus 12.06.2015 Rõuge Rahvamajas)
 "Ada ja Evald" (lavastaja Birgit Landberg, esietendus 27.03.2015 Genialistide Klubis)
 "Pelleas&Melisande" (lavastaja Kaija M Kalvet, esietendus 12.11.2014 Genialistide Klubis)
 "Pööriöö" (lavastaja Jaanika Tammaru, esietendus 27.10.2014 Viljandis, Lennukitehases)
 "Insener Paaveli armastuse eesõu" (lavastaja Kaija M Kalvet, esietendus 08.08.2014 Uuel Õuel ja TÜ Botaanikaaias)
 "Nero" (lavastaja Lennart Peep, esietendus 15.05.2014 Tallinnas, Von Krahli Teatri saalis)
 Monolava 5 (05.05.2014 Genialistide Klubis): "Nagu greip selgest taevast" (Laura Niils)
 Monolava 4 (29.04.2014 Genialistide Klubis): "Kuldse kuju müsteerium: kõik mitte millestki" (Rauno Polman), "La(u/v)amäng" (Karl Edgar Tammi), "Hägune piir" (Silver Kaljula)
 "Aadamamängud" (lavastaja Birgit Landberg, esietendus 27.03.2014 Genialistide Klubis)
 Monolava 3 (26.03.2014 Genialistide Klubis): "Kriis" (Kristo Veinberg), "Stand Up Comedy Special" (Märt Koik), "Ühe libalooma lugu" (Kaija M Kalvet)
 Monolava 2 (26.02.2014 Genialistide Klubis): "Neptuuni mõjul" (Liina Leinberg), "Liblikas noateral" (Kristjan Lüüs), "Amy" (Fatme Helge Leevald)
 Monolava 1 (29.01.2014 Genialistide Klubis): "Birgit" (Birgit Landberg), "Ahvilend" (Kaarel Targo), "Aken" (Mihkel Kallaste), "Tanknaine" (Jaanika Tammaru) 

Tunnustus 

 2024 – lavastus "Lilli" Draama festivalil.
 2024 – Eesti Kirjandusmuuseumi sõbra auhind (lavastus “Lilli”, mille teksti aluseks on paljuski kirjandusmuuseumi kultuuriloolises arhiivis asuvad Lilli Suburgi käsikirjalised materjalid).
 2023 – Kristi ja Siim Kallase fondi stipendium Kaija M Külmale ja Jaanika Tammarule värsslavastuse “Lilli” loomise ja etenduse väljatoomise eest teatris Must Kast.
 2022 – lavastus "Kolm õde" Draama festivalil.
 2020 – lavastus "Memm" Draama festivalil.
 2020 – Eesti Teatri Auhinnad – Salme Reegi nimelise teatriauhinna nominatsioon Kaija M Külmale lavastuse "Ernesto küülikud" eest.
 2019 – perelavastus "Ernesto küülikud" Draama festivalil.
 2018 – Eesti Teatri Auhinnad – Salme Reegi nimelise teatriauhinna laureaaditiitel Birgit Landbergile ja Paul Piigile lavastuse "Peks mõisatallis" eest.
 2017 – Draama festivali off-programmi "Ületoodetud teater" sisustamine, sh lavastuse "Peks mõisatallis" mängimine.
 2017 – Tartu linna Aasta Tervisedendaja – etendustele järgnevate vestlusringide ning ühiskonna valukohtadega tegelevate lavastuste eest.  
 2017 – Aasta keeletegu – rahva auhinna nominatsioon viipekeelsele lavastusele "Müür".
 2016 – Tartu linna aasta kõige noortesõbralikum tegu – Kaija M Kalveti lavastuse "Jõud" väljatoomine koostöös Forseliuse kooliga. 
 2016 – Eesti Teatri Auhinnad – Salme Reegi nimelise teatriauhinna nominatsioon Silver Kaljulale lavastuse "5 grammi sisemist rahu" eest.
 2016 – Tartu Kultuurikandja – Silver Kaljula sai Aasta Uustulnuka aunimetuse.

 Välislingid 
Teatri koduleht

Kategooria:Tartu teatrid